laion/Wikipedia-Exotic huggingface dataset:
מעובי ראש

מעובי ראש (שם מדעי: Pachycephalidae) היא משפחת ציפורים קטנות מסדרת ציפורי שיר החיות בעיקר באוסטרליה וגינאה החדשה אך גם באיי טונגה וגם בדרום-מזרח אסיה עד להודו. הם דומים לירגזיים אך אינם קרובים שלהם כנראה. עופות אלה חיים בעיקר ביערות ובאזורי שיחים טרופיים ובאוסטרליה הם מתאימים כמעט לכל אזור, למעט המדבריות. הם חיים ביערות, נהרות, ביצות, ביצות מנגרובים וערבות יבשות. כפי ששמם אומר הם בעלי ראש גדול ובעלי מקור שחור וחזק. צבעי הגוף הם צהובים, כתומים או אדומים, אך כמה מינים חומים ואפורים. הנקבות עמומות יותר מהזכרים הגדולים. לחלק מהמינים ישנם נוצות בעלות רעלים המרתיעים טורפים. מינים אלה הם ציידים הניזונים בעיקר מחרקים וגם מעכבישים, תולעים, נדלים, חלזונות וסרטנים. המינים הגדולים יכולים לאכול צפרדעים, שממיות ואף גוזלים צעירים. הם מחפשים את טרפם בין העלים והזלזלים או על הקרקע. משפחה מעובי ראש (Pachycephalidae) תת-משפחה Falcunculinae סוג ומין יחיד פלקונקולוס פרונטטוס (Falcunculus frontatus) - לעיתים נחשב מין יחיד במשפחתו תת-משפחה Pachycephalinae סוג Coracornis - בו 3 מינים סוג ומין יחיד Melanorectes nigrescens סוג Pachycephala - בו מעל 40 מינים סוג Pseudorectes - בו 2 מינים סוג Colluricincla - בו 5 מינים ייתכן שגם הסוג הרעיל Pitohui משויך לפה אך לרוב הוא מצוי במשפחת הזהבניים. נקבה אוכלת גמל שלמה מדיה וקבצים בנושא מעובי ראש בוויקישיתוף מעובי ראש, באתר אנציקלופדיה בריטניקה (באנגלית) מעובי ראש, באתר ITIS (באנגלית) מעובי ראש, באתר NCBI (באנגלית) מעובי ראש, באתר Animal Diversity Web (באנגלית) מעובי ראש, באתר האנציקלופדיה של החיים (באנגלית) מעובי ראש, באתר GBIF (באנגלית)
אנדרוז (בסיס צבאי)

בסיס אנדרוז (באנגלית: Joint Base Andrews) הוא מתקן צבאי של ארצות הברית הממוקם במחוז פרינס ג'ורג, מרילנד. המתקן נמצא תחת תחום השיפוט כנף 11 בחיל האוויר של ארצות הברית. ב-2009 מוזגו בסיס חיל האוויר אנדרוז ומתקן הצי וושינגטון, על מנת ליצור את בסיס אנדרוז המאוחד. הבסיס נקרא על שם לוטננט גנרל פרנק מקסוול אנדרוז (1884–1943), ששימש כמפקד הכללי של הכוחות המזוינים של ארצות הברית בזירה האירופאית במהלך מלחמת העולם השנייה. הבסיס ידוע כבסיס הבית של כנף תובלה 89 שיל חיל האוויר של ארצות הברית המפעילה בין היתר את שני מטוסי בואינג VC-25 אשר סימן הקריאה של כל אחד מהם הוא אייר פורס 1, כל זמן שנשיא ארצות הברית נמצא על הסיפון. למטרות סטטיסטיות הבסיס מהווה תחום מיועד למפקד אוכלוסין על ידי לשכת מפקד האוכלוסין של ארצות הברית. נכון למפקד 2010, האוכלוסייה בבסיס עומדת על 2,973 בני אדם. מדיה וקבצים בנושא אנדרוז בוויקישיתוף אתר האינטרנט הרשמי של אנדרוז (באנגלית) אנדרוז, ברשת החברתית פייסבוק אנדרוז, ברשת החברתית אקס (טוויטר) אנדרוז, ברשת החברתית אינסטגרם אנדרוז, סרטונים בערוץ היוטיוב אנדרוז, באתר פליקר Officials unveil Joint Base Andrews Factsheets : Presidential Airlift Group (AMC) United States Air Force "Profile of General Population and Housing Characteristics: 2010 Demographic Profile Data (DP-1): Andrews AFB CDP, Maryland". U.S. Census Bureau, American Factfinder. נבדק ב-15 בדצמבר 2011. {{cite web}}: (עזרה) ערך זה הוא קצרמר בנושא צבא ובנושא ארצות הברית. אתם מוזמנים לתרום לוויקיפדיה ולהרחיב אותו.
פוליטיקה של אוגנדה

אוגנדה היא רפובליקה והשלטון בה מתבסס על דמוקרטיה נשיאותית. נשיא המדינה עומד בראשה ואף בראשו של בית הנבחרים המבוסס על מערכת רב-מפלגתית. הממשלה והמועצה הלאומית מתחלקות בסמכויות של הרשות המבצעת. זכות הבחירה בבחירות ניתנת לכל אזרח מגיל 18 ומעלה. על מנת להקטין את האלימות שנוצרה בין הפלגים במדינה בשנת 1986 הועבר חוק שאסר על קיום פעילות מפלגתית אך אפשר למועמדים לבחירות להתמודד ולשווק את עצמן באופן עצמאי (אף על פי כן, מותר היה למועמד להשתייך למפלגה). משאל עם שנערך ביולי 2005 ביטל את האיסור בן 19 השנים על קיום מפלגות בפוליטיקה. בחירות לנשיאות נערכו בפברואר 2006 מוסווני התמודד נגד כמה יריבים, הבכיר מביניהם דר. קיזה בסיג'ה. מוסווני הוכרז לבסוף הזוכה והמשקיפים הבינלאומיים במדינה אישרו את העובדה שהבחירות היו חופשיות. למרות זאת ולמרות ההכרזה שהבחירות היו דמוקרטיות, התקיימה רדיפה של האופוזיציה על ידי הממשלה חודשים אחדים לפני הבחירות. הקואליציה הפריעה לקיומו של הקמפיין האופוזיציוני, פגיעה בפעילות פוליטית של המתנגדים לממשלה המכהנת, הפניית האשמות על אונס ופשעים אחרים נגד בסיג'ה ושימוש בכספי מיסים למימון הקמפיין של הקואליציה. בראש מדינת אוגנדה עומד נשיא אשר נבחר בבחירות כלליות לתקופת כהונה בת 5 שנים. נכון לשנת 2008, נשיא אוגנדה הוא יוורי מוסבני, אשר משמש בנוסף כמנהיג צבא אוגנדה. הנשיא מכהן בתפקידו החל מינואר 1986. הנשיא הוא זה אשר ממנה את שרי הממשלה מבין חברי הפרלמנט אשר נבחרו בבחירות. ראש הממשלה, רוהאקנה רוגונדה, עוזר לנשיא בפיקוח על הממשלה. רוגונדה הוא ראש הממשלה החל מאפריל 1999. סגן הנשיא הוא גילברט בוקניה. הוא החל את כהונתו במרץ 2003. בפרלמנט האוגנדי ישנם 332 חברים. מתוכם, 215 הם נבחרי-ציבור אשר נבחרים בבחירות ישירות, בנוסף כל אחד מ-79 (עתידים להשתנות ל-80) המחוזות המנהליים באוגנדה בוחר אישה אחת והיתר הם נציגים של קבוצות בעלות אינטרס מיוחד: 10 אנשי צבא, 5 נכים, 5 נערים, 5 נציגים ממעמד-הפועלים ו-13 חברים שכיהנו בעבר כשרים. הרשות השופטת באוגנדה מתפקדת כזרוע עצמאית של הממשלה ומורכבת מבתי-משפט לתביעות אזרחיות, בתי-משפט לתביעות פליליות, בית-משפט עליון, בית-משפט לערעורים ובית-דין גבוה לצדק. השופטים בבית-המשפט העליון נבחרים בידי הנשיא ואילו השופטים בבית-הדין הגבוה לצדק נבחרים בידי הנשיא ומאושרים בידי הפרלמנט. החוקה האוגנדית אומצה ב-8 באוקטובר 1995, על ידי 284 חברי ועדת החוקה לאחר דיונים מעמיקים על טיוטת החוקה אשר הוצעה במאי 1993. ב-1995 הממשלה עיצבה מערכת חוקים המבוססת על חוקי הדין המקובלים באנגליה. אוגנדה מוכנה לקבל את החלטות בית הדין הבינלאומי לצדק, אך עם סייגים מסוימים. ב-4 במאי 2005, החליט הפרלמנט האוגנדי לערוך משאל עם בנוגע לצורת השלטון באוגנדה. משאל העם נערך ב-28 ביולי 2005 ובו בחרו אזרחי אוגנדה לאפשר ליותר ממפלגה אחת להשתתף בבחירות (נכון ל-2006 רק מפלגתו של מוסבני הייתה רשאית להשתתף). מדיה וקבצים בנושא פוליטיקה של אוגנדה בוויקישיתוף אוגנדה, פוליטיקה וממשל, דף שער בספרייה הלאומית http://www.parliament.go.ug/index.php?option=com_content&task=view&id=15&Itemid=28
פרדלוטיים

פרדלוטיים (שם מדעי: Pardalotidae) היא משפחת ציפורים קטנות מסדרת ציפורי שיר בתוכה סוג יחיד - פרדלוט (Pardalotus) ובו 4 מינים. המשפחה אנדמית לאוסטרליה ולטסמניה. אלו ציפורים קטנות המזכירות מעט קנרית ובעלות צבעים אפורים עם חזה צהוב בהיר ומקורים דקים ושחורים. הן קרובות למשפחה Acanthizidae וכן למשפחת נקרות פרחים. הן בעלות גוף קטן באורך 8-12 ס"מ, נוצות אפורות עם ראש אפור, כיפה שחורה, עיניים גדולות וגבות לבנות. המקור קצר ומעוגל והחזה גדול. הרגליים ורודות וקצות הכנפיים כהות. ציפורים אלה חיות בצמרות עצים, שם הן מוצאות את מזונן: חרקים, עכבישים ומוהל (אנ') שמופרש מ"פצעי-ענפים", שהותקפו על-ידי חרקים. הן חיות בעיקר בין עצי האקליפטוס האוסטרליים ויורדות לקרקע לעיתים רחוקות. אלו ציפורים מונוגמיות. ההבדלים בין הזכר לנקבה קטנים והם שותפים ברבייה ובטיפול בגוזלים. הציפורים חיות בזוגות או במשפחות קטנות אך יכולות להתאסף ללהקות בעת מחסור במזון. משפחה פרדלוטיים (Pardalotidae) סוג פרדלוט (Pardalotus) מין פרדלוט מנומר (Pardalotus punctatus) מין פרדלוט ארבע הנקודות (Pardalotus quadragintus) מין פרדלוט אדום גבה (Pardalotus rubricatus) מין פרדלוט מפוספס (Pardalotus striatus) מדיה וקבצים בנושא פרדלוטיים בוויקישיתוף פרדלוטיים, באתר ITIS (באנגלית) פרדלוטיים, באתר NCBI (באנגלית) פרדלוטיים, באתר Animal Diversity Web (באנגלית) פרדלוטיים, באתר GBIF (באנגלית) פרדלוטיים, באתר אנציקלופדיה בריטניקה (באנגלית)
טופקוליים

טופקוליים (שם מדעי: Rhinocryptidae) היא משפחת ציפורים קטנות מסדרת ציפורי שיר החיות ביערות אמריקה הדרומית ומספר מינים גם באמריקה המרכזית. הן קרובות משפחה של ציפורי הנמלים ושל המשפחה פיטות נמלים. אלו ציפורי שיר בינוניות בגודלן המזכירות מעט קיכליים. אורכן 10–24 סנטימטרים והן בעלות צבעים כהים או אפורים ברובן. הן חיות הרבה על הקרקע ובעלות רגליים חזקות, זנב ארוך ומקור בינוני ומחודד. המינים הגדולים צבעוניים יותר מהקטנים, אך גם אלה נחבאים רוב זמנם בין הסבכים ביער וקשה לראותם. הם נפוצים בעיקר בכרי דשא וסוואנות או ביערות פתוחים מעט. הן מלקטות חרקים וזרעים המצויים על הקרקע בדומה לתרנגולים. משפחה טופקוליים (Rhinocryptidae) סוג Pteroptochos סוג סקיטלופוס (Scytalopus) - בו המין סקיטלופוס אלוורזלופזי סוג Scelorchilus סוג ומין יחיד Rhinocrypta lanceolata סוג ומין יחיד Liosceles thoracicus סוג ומין יחיד Psilorhamphus guttatus סוג Merulaxis סוג Eleoscytalopus סוג ומין יחיד Eugralla paradoxa סוג ומין יחיד Myornis senilis סוג ומין יחיד Acropternis orthonyx מדיה וקבצים בנושא טופקוליים בוויקישיתוף טופקוליים, באתר ITIS (באנגלית) טופקוליים, באתר NCBI (באנגלית) טופקוליים, באתר Animal Diversity Web (באנגלית) טופקוליים, באתר האנציקלופדיה של החיים (באנגלית) טופקוליים, באתר GBIF (באנגלית)
טפסני הפיליפינים

טפסני הפיליפינים (שם מדעי: Rhabdornithidae) היא משפחת ציפורי שיר המצויה רק בפיליפינים וכוללת סוג יחיד - טפסן פיליפינים (Rhabdornis) בו שלושה מינים. בני הקבוצה מזכירים את טפסי העצים מחצי הכדור הצפוני והם בעלי מקורים מעוקלים מעט העוזרים להם לחטט עם המקור בין חורי העצים וללקט חרקים. עם לשונם דמוית המברשת הם יכולים לאסוף גם צוף מפרחים. הם בעלי נוצות אפורות ובעלי פסים לאורך הראש והחזה. העיניים קטנות והמקור גדול ומוארך ומוטה מטה בעיקול. הכנפיים חומות והזנב קצר. הם חיים רוב הזמן בין העצים ושם ניזונים. אורכם הממוצע 15 ס"מ ואין הבדלים בין הזוויגים. החוקרים בעבר חשבו שהם שייכים למשפחת הזרזיריים ובהמשך קטלגו אותם למשפחת הטימליים, הגדרוניים, טפסי עצים והסלילניים. לבסוף הוחלט לשייכם למשפחה עצמאית שקרובה לסוכיים מאוסטרליה. משפחה טפסני הפיליפינים (Rhabdornithidae) סוג טפסן פיליפינים (Rhabdornis) מין טפסן פיליפינים גדול (Rhabdornis grandis) מין טפסן פיליפינים מפוספס חזה (Rhabdornis inornatus) מין טפסן פיליפינים מפוספס ראש (Rhabdornis mystacalis) מדיה וקבצים בנושא טפסני הפיליפינים בוויקישיתוף טפסני הפיליפינים, באתר ITIS (באנגלית) טפסני הפיליפינים, באתר NCBI (באנגלית) טפסני הפיליפינים, באתר Animal Diversity Web (באנגלית) טפסני הפיליפינים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
החגיגה נמשכת (פירושונים)

האם התכוונתם ל... La fiesta sigue (החגיגה נמשכת) - סרט ספרדי מ-1948 אסקימו לימון 9: החגיגה נמשכת – סרט ישראלי מ-2001
צווחני מדגסקר

צַוְוחָנֵי מָדָגַסְקָר (גם: אסיטיים; שם מדעי: Philepittidae), היא משפחת ציפורים קטנות מסדרת ציפורי שיר, החיה רק ביערות האי מדגסקר. המשפחה כוללת 2 סוגים: Philepitta ו-Neodrepanis. משפחה זו קרובה לרחבי המקור מאסיה הטרופית ולספיואה רחב-מקור מאמריקה הדרומית, ששייכת למשפחה עצמאית. למרות המראה הדומה, המשפחה אינה קרובה לצופיות. לציפורים אלה "קסדות" מקושטות מסביב לפנים ולעיניים בצבעים בוהקים של ירוק, כחול וסגול . מקורן שחור ומעוקל מעט, עיניהן גדולות והגוף קטן. הזנבות קצרים ומפוצלים מעט לשניים. הציפורים חיות בין ענפי העצים. הזכרים משמיעים קריאות רמות המכוונות לנקבות או לזכרים יריבים. תזונתן העיקרית היא פירות שונים, וחלק מהצמחים מתבססים עליהן כמפיצות זרעים. הן גם מלקטות חרקים ולכמה מינים יש לשון ארוכה, אותה הם יכולים לתחוב לתוך פרחים. משפחה צווחני מדגסקר (Philepittidae) סוג Philepitta מין צווחן ערמוני (Philepitta castanea) מין Philepitta schlegeli סוג Neodrepanis מין Neodrepanis coruscans מין Neodrepanis hypoxanthus מדיה וקבצים בנושא צווחני מדגסקר בוויקישיתוף צווחני מדגסקר, באתר ITIS (באנגלית) צווחני מדגסקר, באתר NCBI (באנגלית) צווחני מדגסקר, באתר GBIF (באנגלית) animal/false-sunbird צווחני מדגסקר, באתר אנציקלופדיה בריטניקה (באנגלית) צווחני מדגסקר - מילון אבן ספיר מקוון
נקודה

האם התכוונתם ל... כתיב וטיפוגרפיה נקודה (פיסוק) – סימן פיסוק נקודה ופסיק – סימן פיסוק נקודה (סימן דיאקריטי) – סוג של סִימָן דִּיאַקְרִיטִי (שנועד להבחין בין אותיות) יחידה טיפוגרפית ("נקודה") – יחידת מידה לגודל גופן מתמטיקה נקודה (גאומטריה) – מיקום מדויק במרחב, חסר ממדים נקודה עשרונית – סימן מתמטי המשמש בכתיבה של שבר עשרוני נקודה צפה – שיטת ייצוג למספרים ממשיים אחוז ("נקודה") – טכניקה לציון שינוי בנתון המוצג באחוזים רבבית ("נקודת בסיס") – מאית האחוז, רבבית אחר נקודה (כתב עת) – כתב עת מקבוצת "הירש מדיה", בעבר נודע כעיתון המתנחלים ביהודה ושומרון שיטת הניקוד (עבירות תעבורה) – מרכיב ענישה בעבירות תעבורה, במסגרתו נהג צובר נקודות בגין עבירות תנועה שלו כל הערכים שמכילים "נקודה" בשמם
אמפרור

האם התכוונתם ל... קיסר – בשפות אירופאיות גם אפמרור (Emperor), מבוסס על התואר הרומי לקיסר אמפרור (להקה) – להקה
פרידריך אוגוסט, דוכס נסאו

פרידריך אוגוסט, דוכס נסאו (בגרמנית: Adolf Wilhelm August Karl Friedrich von Nassau‏, 23 באפריל 1738 - 24 במרץ 1816) היה נסיך נסאו-אוזינגן בין השנים 1803–1806, ודוכס נסאו בין השנים 1806–1816. פרידריך אוגוסט נולד באוזינגן לקרל, נסיך נסאו-אוזינגן ולכריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס. הוא שירת בצבא האימפריה הרומית הקדושה, לחם בשורותיו במלחמת שבע השנים, ובשנת 1790 הועלה לדרגת גנרלפלדמרשל. בשנת 1803 מת אחיו קרל וילהלם, נסיך נסאו-אוזינגן ללא בנים, ופרידריך אוגוסט עלה לשלטון במקומו. ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט שהיה המבוגר מבין שני השליטים, ומכיוון שלא היו לו ילדים נקבע שפרידריך וילהלם, נסיך נסאו-ויילבורג יירש אותו לאחר מותו. לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן. ב-9 בינואר 1816 מת פרידריך וילהלם מנפילה במדרגות, ובשל כך לאחר מות פרידריך אוגוסט באותה שנה ירש אותו וילהלם, דוכס נסאו, בנו של פרידריך וילהלם. בשנת 1775 התחתן פרידריך אוגוסט עם לואיזה, נסיכת ולדק ופירמונט, בתם של קרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, ממנה נולדו לו 7 ילדים: כריסטינה לואיזה (1776–1829), התחתנה עם פרידריך, נסיך באדן קרולינה פרדריקה (1777–1821), התחתנה עם כריסטיאן אוגוסט, דוכס אנהלט-קתן אוגוסטה (1778–1846), התחתנה עם לודוויג וילהלם, רוזן הסן-הומבורג פרידריך וילהלם (1780) לואיזה מריה (1782–1812) פרדריקה ויקטוריה (1784–1822), התחתנה עם הרוזן לודוויג היינריך קלאוס פון בורגונד פרידריך קרל (1787) מדיה וקבצים בנושא פרידריך אוגוסט, דוכס נסאו בוויקישיתוף פרידריך אוגוסט, דוכס נסאו, באתר "Find a Grave" (באנגלית)
ריכרד היידריך

ריכרד היידריך (בגרמנית: Richard Heidrich‏; 27 ביולי 1896 – 22 בדצמבר 1947) היה גנרל גרמני שפיקד על כוחות במלחמת העולם השנייה. אין קשר בינו לבין פושע המלחמה המפורסם ריינהרד היידריך. היידריך נולד ב-27 ביולי 1896 בעיר לאבלדי שהשתייכה אז לקיסרות הגרמנית. אין קשר משפחתי בינו לבין פושע המלחמה המפורסם ריינהרד היידריך. ב-18 באוגוסט 1914 הוא התגייס לצבא הקיסרות הגרמנית, והוצב ברגימנט הרגלים ה-102 (הסקסקוני המלכותי ה-3 - לודוויג השלישי, מלך בוואריה). הוא לחם במלחמת העולם הראשונה והועלה לדרגת לויטננט ב-20 באוגוסט 1915. במהלך המלחמה הוא שימש כמפקד פלוגה ולאחר מכן כשליש גדודי, וקיבל את אות הפציעה בשחור פרט לשתי דרגות של צלב הברזל. לאחר המלחמה עבר לרייכסווהר ושימש כמפקד מחלקה, ב-31 ביולי 1925 הועלה לדרגת אובר-לויטננט, וב-1 באוקטובר 1930 הועלה לדרגת האופטמן. הוא מילא תפקידים של מפקד מחלקה ומדריך צבאי, וב-18 בינואר 1936 הועלה לדרגת מיור. ב-4 ביוני 1938 מונה למפקד גדוד צנחנים (פאלשירמייגר), וב-1 בינואר 1939 הוא הועלה לדרגת אוברסט-לויטננט והועבר מהוורמאכט ללופטוואפה. ערך מורחב – מלחמת העולם השנייה עם פרוץ מלחמת העולם השנייה בספטמבר 1939 היה היידריך מפקד גדוד בלופטוואפה. ב-1 באוקטובר של אותה שנה הוא הצליח להשתחרר מהלופטוואפה ולחזור לוורמאכט. ב-1 בדצמבר הוא מונה למפקד רגימנט התחלופה ה-4, ובפברואר 1940 מונה למפקד רגימנט הרגלים ה-514, וב-20 באפריל של אותה שנה הועלה לדרגת אוברסט. ב-1 ביוני שכנע אותו קורט שטודנט לחזור שוב ללופטוואפה ומונה למפקד רגימנט הצנחנים ה-3. בשנת 1941 הוא לחם עם הרגימנט שלו במהלך הקרב על כרתים באזור חאניה. הוא הצליח לשמור על אזור נחיתה רגיש עד שהונחתה בו כל הדיוויזיה ההררית ה-5, ועל כך קיבל ב-14 ביוני את צלב האבירים של צלב הברזל. ב-13 באפריל 1942 הוענק לו הצלב הגרמני בזהב, וב-4 באוגוסט של אותה שנה הועלה לדרגת גנרל מיור. ב-1 בנובמבר מונה למפקד הדיוויזיה האווירית ה-7 ולחם עמה בחזית המזרחית. ב-15 ביוני 1943 שונה שמה של הדיוויזיה שלו לדיוויזיית הצנחנים ה-1. ב-1 ביולי של אותה שנה הוא הועלה לדרגת גנרל לויטננט. הדיוויזיה שלו לחמה במהלך המערכה בסיציליה, ועל "עמידה איתנה למופת" במהלך המערכה, הוספו עלי אלון לצלב האבירים שלו ב-5 בפברואר 1944. הדיוויזיה שלו לחמה במסגרת החזית האיטלקית והתבלטה במהלך קרב מונטה קאסינו. ב-25 במרץ 1944 הוספו חרבות לצלב האבירים שלו. ב-1 באוקטובר של אותה שנה הוא הועלה לדרגת גנרל חיל הצנחנים, וב-1 בנובמבר מונה למפקד קורפוס הצנחנים ה-1. ב-23 בינואר 1945 הוא נפצע קשה ומסר את הפיקוד על הקורפוס להלמוט בהלקה. הוא נשלח לבית חולים צבאי בהמבורג, ובתחילת מאי נפל בשבי עם כיבוש העיר בידי הצבא הבריטי. למרות שרשמית היה שבוי, פצעיו של היידריך לא אפשרו לו לעזוב את בית החולים. ב-1947 הוא שוחרר מהשבי רשמית, וב-22 בדצמבר של אותה שנה נכנע לפצעיו. הוא היה בן 51 במותו. מדיה וקבצים בנושא ריכרד היידריך בוויקישיתוף ריכרד היידריך באתר lexikon-der-wehrmacht (בגרמנית)
זג (עוף)

הזג (שם מדעי: Pyrrhocorax) הוא סוג עופות ממשפחת העורביים שבסדרת ציפורי שיר בתוכו שני מינים. סוג זה קרוב למיני העורב הנפוץ. הזגים הם עופות שחורים בעלי מקור שצבעו אדום או צהוב. הם עפים מעל אזורים הרריים ומחפשים נבלות, בעלי חיים קטנים או אגוזים. חלקם חיים גם בערבות הגדולות. הם נחשבים לעופות נבונים באופן יחסי. הזגים חיים ברחבי אירופה ואסיה וגם בצפון אפריקה באזורים הרריים וניתן לראותם גם בישראל. מדיה וקבצים בנושא זג בוויקישיתוף זג, באתר ITIS (באנגלית) זג, באתר NCBI (באנגלית) זג, באתר Animal Diversity Web (באנגלית) זג, באתר האנציקלופדיה של החיים (באנגלית) זג, באתר GBIF (באנגלית) זג, באתר אנציקלופדיה בריטניקה (באנגלית)
קורקורקסים

קורקורקסים (שם מדעי: Corcoracidae) היא משפחה של ציפורי שיר החיה ביבשת אוסטרליה וכוללת רק 2 מינים: קורקס לבן כנף וקורקס אפור, שניהם יחידים בסוגם. בעבר הם היו שייכים למשפחה Grallinidae שבוטלה. הם קרובי משפחה רחוקים של המונרכיתיים. עופות אלה בעלי מראה של עורב או של זג אך הם אינם קשורים למשפחת העורביים. הם בעלי מקור גדול וארוך בצבע שחור, ראשיהם כהים ואורכם 33-40 ס"מ. ההבדל בין שני המינים הוא צורת המקור שמוארכת אצל הקורקס לבן הכנף אך קצרה וחסונה אצל הקורקס האפור. כמו כן הקורקס לבן הכנף שחור כמעט כולו למעט הכנף והעיניים האדומות, ואילו הקורקס האפור בעל נוצות אפורות ויותר כהות בפנים ובמקור. הם חיים בחבורות קטנות ומצויים הרבה על הקרקע ללא פחד מחיות אחרות. מזונם העיקרי הוא זרעי דגניים וחרקים. שני המינים חיים באזורי שיחים וערבות או יערות פתוחים בחלק המזרחי של אוסטרליה. לעיתים הם מופיעים גם בפארקים ציבוריים או בכפרים, שם הם גורמים נזקים על ידי הרעשים והלשלשת שהם מייצרים. באזורים מסוימים הם נעשו מורגלים מאוד לבני אדם. משפחה קורקורקסים (Corcoracidae) סוג ומין יחיד קורקס לבן כנף (Corcorax melanorhamphos) סוג ומין יחיד קורקס אפור (Struthidea cinerea) מדיה וקבצים בנושא קורקורקסים בוויקישיתוף קורקורקסים, באתר ITIS (באנגלית) קורקורקסים, באתר NCBI (באנגלית) קורקורקסים, באתר האנציקלופדיה של החיים (באנגלית) קורקורקסים, באתר GBIF (באנגלית)
מונרכיתיים

מונרכיתיים (שם מדעי: Monarchidae) היא משפחת ציפורים קטנות מסדרת ציפורי שיר. הם חיים באזורים טרופיים וחמימים באפריקה שמדרום לסהרה, דרום ודרום-מזרח אסיה, אוסטרליה וכמה איים באוקיינוס השקט. הם קרובי משפחה של הדרונגים ושל הקורקורקסים ולמשפחה זנבני מניפה. מינים אלה הם ציפורים קטנות עד בינוניות בעלי זנבות מוארכים ולחלקם ציצות ראש פרועות. המקור חזק וחסון והעיניים גדולות. הם חיים על הקרקע או על שיחים צעירים ולא ביערות. במינים רבים מתהדרים הזכרים בצבעים בולטים ומבריקים. עופןת אלו הם ציידי חרקים החוטפים אותם בעודם באוויר (אנ') או מלקטים אותם מהאדמה. משפחה מונרכיתיים (Monarchidae) תת-משפחה Terpsiphoninae סוג Hypothymis סוג ומין יחיד Eutrichomyias rowleyi סוג Trochocercus סוג Terpsiphone תת-משפחה Monarchinae סוג Chasiempis סוג Pomarea סוג Mayrornis סוג ומין יחיד Neolalage banksiana סוג Clytorhynchus סוג ומין יחיד Metabolus rugensis סוג Symposiachrus סוג Monarcha סוג Carterornis סוג עפרוני עורבני (Grallina) סוג Myiagra מדיה וקבצים בנושא מונרכיתיים בוויקישיתוף מונרכיתיים, באתר ITIS (באנגלית) מונרכיתיים, באתר NCBI (באנגלית) מונרכיתיים, באתר האנציקלופדיה של החיים (באנגלית) מונרכיתיים, באתר GBIF (באנגלית)
סבכי הזית

סבכי הזית (שם מדעי: Peucedramus taeniatus) הוא עוף מסדרת ציפורי שיר החי באמריקה המרכזית ובקצה אמריקה הצפונית ושייך למשפחה עצמאית - משפחת סבכיי הזית (Peucedramidae). בעבר הוא היה שייך למשפחת הפרושיים, בהמשך עבר למשפחה סבכי העולם החדש ובהמשך גם לגיבתוניים ולפזאיים עד שקיבל משפחה נפרדת. הוא חי בקצה הדרומי של אמריקה הצפונית, מאריזונה וניו מקסיקו (שם האוכלוסייה נודדת בחורף דרומה) עד לניקרגואה. אורכו של הסבכי 13–14 ס"מ ומשקלו 9.5-15 גרם, כשהאוכלוסיות הצפוניות גדולות מהדרומיות. הוא בעל ראש כתום עם פס שחור לאורך העיניים ועד למקור המחודד והקטן. גופו של הסבכי אפור עם כנפיים מעט שחורות ומעט ירוקות-כהות בקצה. הרגליים קטנות אבל הכנפיים והזנב גדולים. הוא חי לרוב על העצים. הסבכי חי בעיקר באזורי יערות הרריים ויכול לעלות אל מעל ל-3,500 מ' באזור הדרומי. באזורים קרירים יותר הוא יטפס רק עד 1,500-2,500 מ'. הוא נפוץ בעיקר ביערות של עצי מחט כמו אורן, אשוח, ברוש ובאזורים מסוימים גם יערות רחבי עלים או אפילו בדקלים לאורך החופים הטרופיים. הסבכי ניזון בעיקר מחרקים ומזחלים שלהם. הוא מחטט בין העלים בחיפוש אחר טרפו או צד אותו מלמעלה. מדיה וקבצים בנושא סבכי הזית בוויקישיתוף סבכי הזית, באתר ITIS (באנגלית) סבכי הזית, באתר NCBI (באנגלית) סבכי הזית, באתר Animal Diversity Web (באנגלית) סבכי הזית, באתר GBIF (באנגלית) סבכי הזית באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
לזלי ניקול

לזלי ניקול (באנגלית: Lesley Nicol; נולדה ב-7 באוגוסט 1953) היא שחקנית אנגלייה הידועה בעיקר מהופעתה בתפקיד הטבחית בריל פטמור בסדרת הדרמה "אחוזת דאונטון" של ITV, בדמות גברת ביוור בעיבוד של ה-BBC משנת 1988 לספר "האריה, המכשפה וארון הבגדים", ובסרט על פי "כס הכסף" מ-1990. ניקול נולדה בעיר פלימות' שבמחוז דבון, וגדלה ליד מנצ'סטר. אמה הייתה שחקנית חובבת ואביה היה רופא. היא למדה משחק בבית ספר גילדהול למוזיקה ודרמה. ניקול כיכבה בתפקידי אורח בסדרות טלוויזיה בריטיות רבות. ב-1999 הופיעה לראשונה בקולנוע בסרט "East Is East", וגילמה את אותה דמות ששיחקה בהפקה הבימתית. בשנים 2000 עד 2002 שיחקה בתפקיד רוזי בהפקה של הווסט אנד למחזמר מאמה מיה!. עוד השתתפה בתפקיד אורח בפרק בסיטקום האמריקני "לגדל את הופ". ניקול השתתפה בכל שש העונות של סדרת הדרמה "אחוזת דאונטון" בתפקיד הטבחית גברת פטמור. לניקול יש אחיינית בשם בריטניה ילידת ארצות הברית שהיא גם שחקנית. היא שיחקה בסרט "The Wicker Tree". מדיה וקבצים בנושא לזלי ניקול בוויקישיתוף לזלי ניקול, במסד הנתונים הקולנועיים IMDb (באנגלית) לזלי ניקול, באתר AllMovie (באנגלית) לזלי ניקול, במסד הנתונים הקולנועיים KinoPoisk (ברוסית) Watts, Halina (21 ביוני 2014). "Downton Abbey star Lesley Nicol on how she never follows the rules". Daily Mirror. UK. נבדק ב-12 במרץ 2015. At 61, .... {{cite news}}: (עזרה) Downton Abbey - Lesley Nicol
בדיקה

האם התכוונתם ל... בדיקה גופנית – הליך באמצעותו רופא חוקר את גופו של המטופל, כשהוא תר אחר סימני מחלה בדיקה נוירולוגית – בדיקה רפואית המיועדת להעריך הערכה גופנית של מערכת העצבים בדיקה רקטאלית – בדיקה רפואית פולשנית של החלחולת הנערכת על ידי רופא או איש צוות רפואי אחר בדיקה לא הורסת – בדיקה של עצם שאינה פוגעת בעצם הנבדק בדיקה ויזואלית – בדיקה לא הורסת, המשתמשת באמצעי צפייה שונים בעלי גישה פיזית למקום הבדיקה (להבדיל ממערכות לא חודרניות, כגון רדיוגרפיה) לצורך הערכת מצב הנבדק בדיקה משטרתית – בדיקה של חשדות למעשים פליליים של אדם בכיר, שנעשית בהנחיית היועץ המשפטי, בכלים מוגבלים מאשר חקירה משטרתית בדיקת רקע – תהליך של איסוף רשומות של אדם או ארגון בדיקה (נידה) בהלכות נידה, פעולה שאישה מבצעת כדי לבדוק שאינה במצב וסת